Potrivit studiului World Vision România, 1 din 8 copii adoarme uneori sau întotdeauna flămând, iar 1 din 5 copii cu vârsta până în cinci ani nu a fost la medic în ultimul an.

De asemenea, 1 din 5 copii munceşte înainte sau după şcoală, în timp ce 1 din 8 copii lipseşte de la şcoală pentru a munci în gospodărie.

Iar când merg la școală, același studiu mai arată că timpul mediu pe care îl parcurge un elev român este de 35 de minute. De altfel, o cincime dintre copii merge pe jos mai mult de oră până la şcoală.

În privința obiceiurilor nesănătoase, 1 din 13 copii între 12-18 ani a fumat cel puţin o dată, iar 1 din 5 a consumat cel puţin o dată băuturi alcoolice.

Riscul de sărăcie în mediul rural este de trei ori mai mare decât cel de la orașe.